**Didaktysk praktikum Frysk  
Omparter by it kolleezje 'Hoe brûke jo de lestiid optimaal?'**

Stel, jo hawwe de folgjende lesdoelen:  
- De learders ha in wike lyn leard hoe't se de helptiidwurden *gean*, *bliuwe* en *komme* brûke moatte. Dy kennis moat wer efkes aktivearre wurde.  
- De learders kinne yn in oersetopdracht gaadlike alternativen betinke foar Nederlânske sinnen mei *gaan*, *blijven* en *komen*.  
- De learders tinke by it kreatyf skriuwen nei oer it gebrûk fan *gean*, *bliuwe* en *komme*, mar se hoege dy tiidwurden noch net flaterfrij te brûken.  
- De learders wurde har bewust fan de beheiningen op it gebrûk fan haadwurden op *-ens*.  
- De learders kinne yn in Nederlânsk-Fryske oersetopdracht beredenearje oft se wol of net in haadwurd op *-ens* brûke kinne.

1. Hokker teoretyske kennis binne de learders fanneden om de leardoelen te heljen?  
2. Hokker manieren kinst betinke om dy teoretyske kennis oer te dragen?  
3. Hokker foar- en neidielen hat it om de teoretyske kennis yn de les oer te dragen?  
4. Tink oan learstilen: wêr hat in *denker* baat by? En in *doener*?  
5. Tink oan learteoryen: hoe kinst it twadde leardoel op in behavioristyske manier helje? En op in ynteraksjonele? En op in kognitivistyske?  
6. Hokker foarmen fan oefening kinst betinke om de leardoelen te heljen?  
7. Wat is nuttich om yn de les te oefenjen en hoe?  
8. Wat binne saken dy't foar de mearderheid fan de learders it bêste yn de les dien wurde kinne?  
9. Wannear soest differinsjearje kinne troch bygelyks in groepke learders in oefening meitsje te litten en tagelyk in oar groepke útlis te jaan?

10. Hoe brûke de dosinten dy't jim yn de oplieding (NHL en/of Afûk) tsjinkaam binne, de lestiid, it boek, fideo's ensfh.? Wat past it bêste by dy?

11. Besjoch it filmke 'Klaskekantelje'. Jou oan oftst gebrûk meitsje wolst fan dy metoade yn dyn eigen lessen en wêrom wol/net.